Viborger Samler, 1836-01-07
Hr. Professoren søger nu af de fremførte Documenter at oplyse dette saaledes: Skolelærer Brodersen i Nordrup har, ifølge Pastor Rafns Attest af 13de Juli 1835, i en Række af nogle og tredive Aar fungeret ved Skolen med Flid og Troskab, indtil han for 4 Aar siden hjemsøgtes af den i Egnen grasserende farlige og voldsomme Sygdom, der svækkede ham i den Grad, at han ei længere kunde forestaae sit Embede; men nødsagedes til at tage Hjælpelærer. Denne blev befordret til fast Embede Nytaar 1835. Fra den Tid var altsaa Skolen uden Lærer, og, efterat der var gjort forgiæves Forsøg paa at skaffe en Saadan, indberettede Hr. Pastor Rafn, paa Nordrup Skolecommissions Vegne, Sagen til Ringsted, og Alsted Herreders Skoledirection under 3die Marts f. A. Skolecommissionen har saaledes, ved at lade over 2 Maaneder hengaae, vistnok givet al den Henstand, som den kunde. Skoledirectionen erhverver den 10de Marts en Bestemmelse fra det kongl. danske Cancelli, og tilskriver, i Overeensstemmelse med Samme, under 15de Marts Skolecommissionen: at Brodersen maa enten inden 8 Dage fra Maanedens Udgang have antaget en duelig Medlærer, eller indgive Ansøgning om Entledigelse. Brodersen har saaledes atter en Maaneds og 8 Dages Henstand, og man tillader, at Skolen endvidere i denne Tid, i Nødsfald, maa savne Lærer. Der skjønnes ikke at være foretaget fra Brodersens Side hverken det Ene eller det Andet. Directionen venter dog endnu i 3 Uger, og indstiller ham først under 28de April til Entledigelse. Havde Brodersen inden den Tid skaffet en Hjælpelærer, vilde Directionen vel have tilbageholdt sin Jndstilling; han selv vilde vel endnu, endog efter at Jndstillingen var afgaaet, have tilbageholdt Resolutionen, ved at indberette, at han senere havde erholdt en Hjælpelærer, som han skal efter Sigende have faaet allerede den 1ste Mai, hvilket dog ikke er documenteret. Cancelliets Resolution falder først den 23de Juni, altsaa har man ingenlunde forhastet Sagen, men ladet næsten et halvt Aar hengaae. Først senere, sandsynligviis sidst i Juli, eller først i August, indgiver Brodersen en Ansøgning, hvorpaa Directionen den 12te August afgiver sin Betænkning; i denne Ansøgning anholder han om, at han nu, da han har faaet en Hjælpelærer, maa forblive i Embede, og at han tillige maa til denne Lærers Lønning oppebære af SkolelærerHjælpekassen den ham ved hans Entledigelse tilstaaede Sum til Beløb 30 Rbd. Sølv aarligen. Men Cancelliets Resolution er falden, og Collegiet finder sig ikke beføiet til at tilbagekalde den, hvorom Directionen modtager Underretning under 1ste Septbr., som den atter meddeler Skolecommissionen under 3die Septbr. – J denne simple, paa de givne Documenter støttede Fremstilling, siger Hr. Prof. Ursin, seer vist Jngen Andet, end en naturlig Tingenes Gang. Der var jo en Nødvendighed, ja for Skolens Tarv bydende Nødvendighed for at lade Brodersen afgaae. Beklageligt er det kun, at han med Familie ikke kan leve af den ham tillagte Pension (5 1/2 Td. Byg af Kaldet og 30 Rbd. af Skolelærernes Hjælpekasse);men ogsaa i denne Henseende havde Autoriteterne gjort for ham Alt hvad der stod i deres Magt. Der var altsaa kun tilbage for ham at søge Naadens Vei og tye til vor Konge; at han ikke gjorde dette tidligere, derved har han sandsynligviis kun forhalet denne Bistand og saaledes selv udsat sig for, i en endnu hjælpeløs Tilstand at overraskes af en befaling, der alt tidligere var ham givet, men som han troede ikke behøvedes at tages til Følge: den at flytte bort, da hans Eftermand skal tiltræde Embedet; og dog havde Skoledirectionen, uden at det skjønnes, at Brodersen, umiddelbart efter at hans Skjæbne var afgjort, i saa Henseende selv har gjort noget Skridt, ogsaa stræbt at forskaffe ham med Familie fri Bolig, hvortil Hjælp forventedes fra Stamhuset Gjessegaard.